b'\n_START_ARTICLE_\n\xc5\xa0aruhen\n_START_SECTION_\nZgodovina\n_START_PARAGRAPH_\nUni\xc4\x8denje \xc5\xa0aruhena je bilo le prvi korak nove egip\xc4\x8danske vojne politike. Ker so se Egip\xc4\x8dani Sedemnajste dinastije po\xc4\x8dutili zelo poni\xc5\xbeane zaradi vladavine Petnajste in \xc5\xa0estnajste hi\xc5\xa1ke dinastije (od okoli 1650 do okoli 1540 pr. n. \xc5\xa1t.), je tebanska dinastija za\xc4\x8dela ambiciozno vojno za povrnitev izgubljenega ozemlja, ki jo je proti Apofisu vodil vodil faraon Sekenenre Tao. Ker njegov vojni pohod za izgon Hiksov ni uspel in je sam v bitki s Hiksi padel, je vojno nadaljeval njegov sin Kamoz in napadel hi\xc5\xa1ko prestolnico Avaris. Osvojitev Avarisa je uspela \xc5\xa1ele njegovemu precej mlaj\xc5\xa1emu bratu Ahmozu I., ki je zatem dokon\xc4\x8dno izgnal Hikse iz celega Egipta._NEWLINE_Popolno celovitost Egipta je bilo mogo\xc4\x8de vzpostaviti in ohraniti samo z raz\xc5\xa1iritvijo egip\xc4\x8danske nadoblasti na Azijo severno in vzhodno od Egipta. Ahmozu je po tri leta trajajo\xc4\x8dem obleganju uspelo osvojiti \xc5\xa0ahuren in raz\xc5\xa1iriti egip\xc4\x8danski vpliv do Mitanija na severu in Mezopotamije na vzhodu, s \xc4\x8dimer je Egipt postal najobse\xc5\xbenej\xc5\xa1i imperij starega veka._NEWLINE_V Svetem pismu stare zaveze (Jozue 19,6) je \xc5\xa0aruhen omenjen kot dedi\xc5\xa1\xc4\x8dina, ki so jo dobili Simeonovi sinovi.'